Document ID: 32001R0500

Komisijas Regula (EK) Nr. 500/2001
(2001. gada 14. marts),
kas nosaka sīki izstrādātus piemērošanas noteikumus Padomes Regulai (EEK) Nr. 2847/93 par to lomu pārraudzību, kurus nozvejojuši Kopienas zvejas kuği trešo valstu ūdeņos un atklātā jūrā
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1993. gada 12. oktobra Regulu (EEK) Nr. 2847/93, ar ko ievieš kopējai zivsaimniecības politikai piemērojamo kontroles sistēmu [1], kurā jaunākie grozījumi izdarīti ar Regulu (EK) Nr. 2846/98 [2], un jo īpaši tās 18. panta 4. punktu,
tā kā:
(1) Saskaņā ar 18. panta 1. punktu Regulā (EEK) Nr. 2847/93 dalībvalstīm, izmantojot datoru, jādara Komisijai zināma to zvejas kuģu nozveja, kas peld ar šo valstu karogiem, ūdeņos, uz kuriem attiecas trešo valstu suverenitāte vai jurisdikcija, un atklātā jūrā, kā arī visa informācija, kas saņemta saskaņā ar minētās regulas 17. panta 2. punktu.
(2) Sniedzamā informācija, intervāli, kādos tā jānosūta, un attiecīgo ziņojumu sniegšanas formāts būtu jāprecizē sīkāk.
(3) Šajā regulā paredzētie pasākumi saskan ar Zivsaimniecības pārvaldības komitejas atzinumu,
IR PIEŅĒMUSI ŠO REGULU.
1. pants
1. Līdz katra ceturkšņa pirmā mēneša beigām katra dalībvalsts, izmantojot datoru, dara Komisijai zināmus nozvejas apjomus, kuri neatbilst TAC vai kvotām, kurus nozvejojuši zvejas kuģi, kas kuģo ar šo valstu karogiem, ūdeņos, uz kuriem attiecas trešo valstu suverenitāte vai jurisdikcija, un atklātā jūrā, un:
- iepriekšējā ceturksnī ir tieši izkrauti tās teritorijā,
- iepriekšējā ceturksnī ir tieši izkrauti trešo valstu teritorijās,
- iepriekšējā ceturksnī ir pārkrauti uz trešo valstu kuģiem.
2. Līdz katra ceturkšņa pirmā mēneša beigām katra dalībvalsts, izmantojot datoru, dara Komisijai zināmus nozvejas apjomus, kurus nozvejojuši zvejas kuģi, kas peld ar citu dalībvalstu karogiem, ūdeņos, uz kuriem attiecas trešo valstu suverenitāte vai jurisdikcija, un atklātā jūrā, un iepriekšējā ceturksnī ir izkrauti tās teritorijā.
3. Pielikumā parādīts, kā dalībvalstis noformē 1. un 2. punktā aprakstītos ziņojumus par nozveju.
2. pants
Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2001. gada 14. martā

Labels: 12
5
6